JohanHeinsen/ENO huggingface dataset:
Lolland-Falsters Stifts-Tidende, 1827-01-05
Jndenlandsk. Under 27de December er fra det kongelige danske Cancellie udfærdiget følgende Placat. Ligesom det ved den 8de Artikel af Fredstractaten, sluttet i Jönköping den 10de December 1809, er fastsat, at Afdragsrettigheden imellem Kongeriget Danmark paa den ene og Kongeriget Sverrig paa den anden Side, skulde være ophævet, for saa vidt som de tvende Kroner hidtil have oppebaaret den eller ladet den oppebære, saaledes ere nu de tvende høie contraherende Parter komne overeens om, ikke alene at anvende den ovennævnte Bestemmelse paa Kongeriget Norge, saaledes, at Afdragsrettigheden skal være aldeles ophævet imellem dette Kongerige og Kongeriget Danmark, men ogsaa at udstrække den gjensidige Ophævelse til den Deel af Afdragsrettigheden, hvoraf Stæderne, Communerne eller andre private Øvrigheder ere i Besiddelse, og der ifølge heraf skal ophøre fra nu af at hæves fra nogen af Siderne med Hensyn til de to Regjeringers gjensidige Undersaatter. Jøvrigt er det bestemt, at denne Udvidelse af den forhen imellem Rigerne vedtagne Afdragsfrihed skal træde i Kraft fra 1ste Januar 1827.
Lolland-Falsters Stifts-Tidende, 1827-01-05
Hs. Majestæt Kongen har, paa Generalpostdirectionens allerunderdanigste Forestilling, under 22de Decbr. sidstl. allernaadist resolveret: "Vi bifalde allernaadigst, at Vognmandstaxten for Extrapostens Befordring i Danmark, for de næstfølgende 3 Maaneder Januar, Februar og Marts 1827, maa forandres og bestemmes saaledes: at der, for saavidt Sjællands Stift angaaer, betales for et Par Forspandsheste eller stemplet Vogn med 2 Heste, 1 Rbd. 1 Mk. 8 s. Sølv pr. Miil, og for en mindre Vogn med 2 Heste eller enkelt Hest til Estafette eller Forspand, 1 Rbd. 4 s. Sølv pr. Miil, samt at der i Fyens Stift og Weile Amt paa Hovedroutten over Snoghøy og Colding til Hadersleben betales respective 1 Rbd. 12 s. og 5 Mk. 10 s. Sølv, pr. Mill."
Lolland-Falsters Stifts-Tidende, 1827-01-05
Den 1ste Decbr. er Assessor i den kongelige LandsOverret samt Hof- og Stadsret, J. P. With, beskikket til Herredsfoged og Skriver i Bjerre Hatting Herreder under Veile Amt.
Lolland-Falsters Stifts-Tidende, 1827-01-05
J Kjøbenhavns Skilderie hedder det om den afdøde Digter Jens Baggesen: Mange beskrive Dit Værd, nu Du ei længer er iblandt os; Bedre beskrev Du det selv i Dine herlige Qvad! J Politievennen spørges, hvad den særegne Jllumination skulde betyde, som Beboerne af første SalsEtage, da to aldrende Folk for nogen Tid siden holdt Bryllup, havde foranstaltet ud til Gaarden, og som Folk fra alle Hjørner og Kanter strømmede til for at betragte, J Kjøkkenet saaes nemlig en gammel Jyde potte og en ditto Natpotte, en Steendunk og en Flaske, hvori vare anbragte brændende Lys og deromkring placeret en Dukke med en hvid Nathue paa Hovedet og og to med røde Silkebaand omvundne Riis. Fra Pressen er udkommet: Mikkel Ræv, et Eventyr i 15 Bøger, ved Fr. Schaldemose.
Lolland-Falsters Stifts-Tidende, 1827-01-05
J Kirkeaaret 1826 ere i Kjøbenhavn ægteviede 882. Par, Fødte 3, 194 og Døde 3,588, altsaa ere 394 flere Døde end Fødte. De Døde have mistet Livet ved følgende Svagheder og Tilfælde: Afsindighed (Raserie, urolige Tanker) 11, Alderdom 431, Barselseng 29, Beenskade 7, Beenedder 2, Betændelsesfeber (Jnflamation) 39, Blodgang 13, Blodstyrtning 16, Brok 3, Brystkrampe (Asthma) 21, Brystsyge (Lungesyge) 611, Brækning 1, Bylder 5, Cacherie 16, Drik 9, Druknede 40, Dræbt sig selv 13, Durkløb 34, Dødfødte 194, engelsk Syge 1, Feber (hidsig Feber, Forkjølelse, Flodfeber) 98, Forraadnelsesfeber 136, Forstoppelse (Obstruction) 9, Frislinger 1, Fundne Døde 3, Galdefeber 1, Gevært 1, Gigt (Værk, tør Værk) 27, Guulsot (Leversyge) 19, gyldne Aare 1, Halssyge 4, hastig Døde 40, Hjernebetændelse 5, Hoste 20, Hævelse 1, indvortes Svaghed 48, Kighoste 20, Kirtelsvaghed 32, Koldbrand 10, Kopper 29, Krampe 487, Kræft 16, Lamhed 4, langvarig Svaghed 3, Mavekrampe 8, Moer syge 4, Nervefeber 52, Nervesygdom 70, Nyfødte 31, Nyresteen 1, Orm 3, Rosenfeber 7, Slag (Krampeslag) 171, Slagflod (Apoplexie) 79, Slimfeber 7, Steen 5, Stikflod 3, Sting (Pleuris, Sidesting, Hold) 6, Strubehoste 30, Svindsot (Tæring, tærende Syge) 207, Trødske 43, Tænder 113, udslæt (Fnat, Flod) 2, Ulykkelig Hændelse 57, Vand i Hovedet 11, Vattersot 158, venerisk Sygdom 5, uangivne Svagheder 4. Fra Fyens Stifts patriotiske Selskab er under 27de December bekjendtgjort følgende: "Man har erfaret, at en og anden af vore Vævere har beflittet sig paa, af efterligne det engelske, hos os under Navn af ulden Cord bekjendte Tøi til Veste, og de til Selskabet indleverede Prøver af dette Slags ere allerede belønnede med en Gratification. For endmere at opmuntre denne Jndustri, udloves herved 3 Præmier, nemlig 15, 10 og 5 Rigsbankdaler Sedler, til de 3 fyenske Vævere, der til Selskabet indlevere de tre bedste Stykker af bemeldte Vestetøi, hvilke, efter Bedømmelse af Vedkommende, vinde en af hine Præmier i Forhold til Godhed, Skjønhed og Størrelse af de vævede Stykker."
Lolland-Falsters Stifts-Tidende, 1827-01-05
Natten imellem den 3die og 4de dennes indstrandede udfor Kielberg, i Fjaltring Sogn, et norsk Skonnert skib, Krabben kaldet, ført af Capitain J. P. Strøm, kommende fra Tronhjem, hvor Skibet hører hjemme, og bestemt til Bremen med en Ladning Tran. Skibet stødte paa den yderste Revle om Natten Kl. 12 1/2, og kort efter kom en Bræksøe, som rev Capitainen samt 2de Matroser overbord og kantrede Skibet; Styrmanden og Kokken, som lykkelig undgik at skylles overborde, forbleve i stedse voxende Livsfare paa Vraget i 4 Timer, indtil Skibet ganske gik i Stykker og de med stor Nød og ganske forkomne af Kulde bleve kastede i Land imellem Vragstykker og Tønder. Den ene af de druknede Matroser blev kort efter funden opskyllet af Søen; men Capitainen og den anden Matros ere endnu ikke fundne. Kort efter at Skibet var stødt, gik der Jld i Forenden af Skibet, som brændte omtrent 1 Time, Styrmanden formeente, at Aarsagen dertil var, at en Lampe, som brændte i Folkenes Lukaf, var ved Skibets voldsomme Bevægelse væltet, og saaledes tændt Jld i en Køie; de over Skibet skyllende Bølger slukkede Jlden.
Lolland-Falsters Stifts-Tidende, 1827-01-05
Mariboe, den 4de Januar. Det lader som om Vinteren nu vil begynde for Alvor. J Morges viste Thermometret 7 Graders Kulde. Luften var klar.
Lolland-Falsters Stifts-Tidende, 1827-01-05
Den 24de Decbr. f. A., om Aftenen, skete Jndbrud og Tyverie paa Eiegods-Møllen ved Nykjøbing paa Falster. Denne Forbrydelse er rimelgviis udøvet af flere Personer; thi et i Møllen staaende Chatol fandtes bortført og sønderslaaet i en nærliggende Skov. Byttet bestod i 3 til 400 Rbd.
Lolland-Falsters Stifts-Tidende, 1827-01-05
Da man ingen Steder her i Stiftet har havt Froprædiken i flere Aar, og det har syntes som var denne fordum meget anpriste Gudstjeneste begravet i Forglemmelsens Alt, vil vist nedenstaaende Efterretning glæde enhver god Christen. Den 1ste Januar, om Morgenen, Kl. 6, var offentlig Gudstjeneste i Nakskov Kirke, hvor den meget yndede Taler, Hr. Cathechet Brammer, holdt en skjøn og til den anstundende Dags Høitid passende Prædiken. Understøttet af særdeles god Musik udførte et Chor af unge Herrer og Damer Sangen under Gudstjenesten, hvis Begyndelse bebudedes ved Kanonskud.
Lolland-Falsters Stifts-Tidende, 1827-01-05
denne Tid har Handelsbetjent Winchel kjøbt Kjøbmand Nathan Elsas's Gaard i Nakskov for 1200 Rbd.
Lolland-Falsters Stifts-Tidende, 1827-01-05
Kjøbenhavns Børs-Cours, den 2den Januar. Hamb. 2 M. - , a vista 224. Species 22 Specier solgtes til 13 Mk. 10 s. Bank-Disconto 5 Procent. Norske Speciessedler pr. 100 Specier 154 a 155 Rbd. Sedl. Svenske Sedler pr. Rdlr. Rigsgjeld 49 Rbs. Tegn. - 4 Proc. kongel. Obligationer (uden Renter) 80 1/2 a 81 1/4 Rbd. Sedl. Dito Dito 72 1/2 i Banco. - Nationalbank-Obligationer (af Laanet 4de Februar 1820) 100 1/2 a 101 Rbd. r. S. Dito Dito 114 a 114 1/2 Rbd. Sedler. - 4 Procents uopsigelige Rigsbank-Obligationer, Renter pr. 6te Januar 90 1/2 a 91 Rbd. r. S. 6 Proc. norsk Laan, ved Hambro & Søn 103 1/2 a 104 i Banco. 4 Proc. Dito nye 92 1/2 a 93 Rbd. r. S. - Asiatiske Actier – – Rbd. Sedler. - 3 Proc. nye danske Obligationer 57 1/2 a 58 L. Sterl. (1 L. Sterl. beregnet til 14 Bcomk.
Lolland-Falsters Stifts-Tidende, 1827-01-05
Bekjendtgjørelser. De der ikke endnu har til undertegnede Contoir betalt deres Avis=Regninger, som vare forfaldne til 1ste December f. A., vilde behage at afgjøre disse snarest muligt. Ligeledes vilde de Herrer, som har Rest for Avertissementer, især de, der har gammel og meget ofte krævet Skyld, behage at afgjøre samme. Mariboe Addressecontoir, den 5te Januar 1827. Frilodder af det 78de Lotteries 3die Classe kan nu ombyttes og nye Lodsedler af det 79de Lotteries 1ste Classe bekommes, hos Giegengack i Mariboe.
Lolland-Falsters Stifts-Tidende, 1827-01-05
Til Leie. J min her paa Byens Torv beliggende Gaard kan til April Flyttetid d. A. erholdes Værelser, med Kjøkken, Spisekammer og Loftrum, til Leie. Jeg er ogsaa villig til, at overlade Vedkommende et passende Stykke Jord i min Hauge. Til fornøden Efterretning tjener: at ovennævnte Værelser, som ere godt vedligeholdte, indeholder passende Locale for en Embedsmand; ligesom at den eller de, der maatte ønske at entrere med mig, kunne indvilges Ret til Gang gjennem min Hauge, som støder til Byens nordre Mark. Om Foranførte vil jeg afslutte Leie-Contract for flere Aar, eller paa Conditioner: at Leien ophører efter et heelt eller halvt Aars Opsigelse fra en af Siderne. Det ville være mig særdeles behageligt, dersom de mulige Lysthavende henvendte sig til mig inden 14 Dage fra Dato. Mariboe, den 1ste Januar 1827. Mogens Jensen, Slagtermester.
Lolland-Falsters Stifts-Tidende, 1827-01-05
Tilkjøbs.
Lolland-Falsters Stifts-Tidende, 1827-01-05
Nedenstaaende nylig aakomne Skrivter ere til Udsalg hos Undertegnede: Vigtige Spørgsmaale til Danmarks Lovkyndige fra Hr. Pastor Grundtvig. Kirken og dens store Festdage, af Hr. Provst Smith. Kong Harald og Ansgar. Christi Guddom. Fornødent Svar til Slagelse Borgemester, Hr. Cancelliraad, Birkedommer Birch. Lindbergs Bedømmelse af den kongelige Lands-Overrets samt Hof- og Stads=Rets Kiendelse og Domi Sagen mellem Hr. Professor Theol. Clausen og Hr. Pastor Grundtvig. Hvad er Christendom i Danmark, Christus, Veien til Faderen. Munthes Fædrelandshistorie.
Lolland-Falsters Stifts-Tidende, 1827-01-05
Ligeledes modtages Subscription paa Thomas Kingos aandelige Psalmer og Sange, Grundtvigs Prædikener, og Neergaards Forelæsninger over Temperamentslæren. Nakskov, den 8de Januar 1827. Østerriis.
Lolland-Falsters Stifts-Tidende, 1827-01-05
Friske Citroner. ere at faae hos J. J. Lunddahl.
Lolland-Falsters Stifts-Tidende, 1827-01-05
Capital, som anbydes. 81 Rbd. 2 Mk. 10 s. Sedler og Tegn, Umyndiges Midler, ere strax at faae tillaans af Musse Herreds Overformynderie, mod anordnet Sikkerhed. Saxkjøbing, den 4de Januar 1827. C. A. Møller, const. Overformynder.
Lolland-Falsters Stifts-Tidende, 1827-01-09
Lollands og Falsters Stifts Kongelig alene privilegerede. Addressecontoirs - Efterretninger. Po Eenogtyvende Aargang. Nummer 3. udgives tvende Gange ugentlig fra C. C. Schultz's Enkes Bogtrykkerie. Forsendes, i Følge Kongelig allernaadigst Tilladelse, med Brevposten.
Lolland-Falsters Stifts-Tidende, 1827-01-09
Udenlandsk. Lissabon, den 9de Decbr. Vort Land befinder sig i en Tilstand, som grændser til Anarchi. Vi have i dette Øieblik næsten slet intet Ministerium, da alle Medlemmer af samme, paa 2 nær, have taget deres Afskeed, og man har Besværlighed med at skaffe andre i deres Sted. Jnsurgenterne, som blive understøttede af Spanierne, ere trængte ind paa flere Steder og have bemægtiget sig adskillige Pladser.
Lolland-Falsters Stifts-Tidende, 1827-01-09
Den nyeste Beretning, som Krigsministeriet har ladet bekjendtgjøre, lyder saaledes: Marquis d'Angeja skriver fra Braga under 4de dennes, at følge en mundtlig Beretning af Gouverneuren af Chaves, Oberst Zagallo, har General Correa de Mello (som den 1ste dennes stod ved Mirandella) sendt Tropper til Villa Real, og Overløberen Leitao, som staaer i Spidsen for et talrigt Corps, gjør Landeveien fra Montalegre meget usikker. Vicomten af Beira har overgivet Commandoen i Alentejo til Grev Villa-Flor og følger ham som Frivillig, fordi han ikke vilde tjene som Overbefalingsmand i den første Fægtning General Stubbs melder under 5te Decbr.: at Oberst Valdez har maattet overgive sig af Mangel paa Levnetsmidler; Officiererne bleve behandlede som Fanger og Soldaterne skulle sendes til Spanien, fordi de ikke ville antage Jnsurgenternes Forslag. Generalerne Mallo og Claudino havde den 3die Decbr. deres Hovedqvarteer i Murca og Rebellerne deres Poster i Mirandella. Disse sidste leve, ligesom Guerillas, af Mord og Plyndring i Egnen hvor de opholde sig.
Lolland-Falsters Stifts-Tidende, 1827-01-09
Commandanten af Neder-Beira skriver under 4de dennes fra Castello-Branco: "Jndtil i Dag have Jn Tirsdagen den 9 Januar 1827. surgenterne ikke ladet sig see i stort Antal ved disse Grændser; men for 2 Timer siden er der meldt mig, at en Transport af Vaaben og Munition er ankommen til Valverde, to Mile fra Panamacor. Jeg har samlet mine Tropper og kan forsikkre, at jeg skal gjøre Alt, for at drive dem tilbage."
Lolland-Falsters Stifts-Tidende, 1827-01-09
befalingsmanden af Øvre-Beira skriver under 5te Decbr. fra Visen saaledes: Den 2den, om Eftermiddagen Kl. 2, er forhenværende Oberstlieutenant for Militz-Regimentet af Trancozzo gaaet over denne Provindses Grændser med nogle bevæbnede Folk, begivet sig til Maire af Castello Rodrigos Huus og der begaaet grove Fornærmelser ved at borttage Archivet og befri de Fangne. Derpaa vendte han sig til andre Egne.
Lolland-Falsters Stifts-Tidende, 1827-01-09
Et Detaschement af 6te Regiment har undertrykt en Opstand i Villa-Novo de Fageon, hvor sammes Commandant viste sig meget tapper. Samme Roes tilkommer ligeledes et Compagnie Cavallerie, som kom i Haandgemæng med nogle Jnsurgentere fra Aldeira de Ribeira.
Lolland-Falsters Stifts-Tidende, 1827-01-09
London, den 21de Decbr. Jfølge Efterretninger fra Fabrik=Districterne i Yorkshire og Lancashire, har Handelen med Uld, Bomuld og Silkevarer betydelig forbedret sig.
Lolland-Falsters Stifts-Tidende, 1827-01-09
Den 18de afreiste Dr. Gosse fra Genf til Grækenland. Han begiver sig først til Hydra, for der at anlægge et Militairhospital.
Lolland-Falsters Stifts-Tidende, 1827-01-09
Amsterdam, den 30te Decbr. Den 28de dennes har hertil ankomne Breve fra Constantinopel af 25de Novbr. medbragt den meget vigtige Efterretning: at der er sluttet Forlig imellem Tyrkerne og Grækerne. De egentlige Vilkaar kjendes ikke endnu, men haves først Fred, vil Handel og Skibsfart vinde betydeligt.
Lolland-Falsters Stifts-Tidende, 1827-01-09
Adskilligt. J de hessiske Landstænders Forsamling den 5te December f. A. blev gjort nogle Forslag med Hensyn til Jøderne i Storfyrstendømmet, nemlig: at deres Sabath skulde forlægges til Søndagen, at Omskjærelsen, skulde opsættes til en modnere Alder og at Ægteskab imellem Jøder og Christne skulde tillades, naar Vielsen, fortettes af en christelig Geistlig og Børnene opdrages i den christelige Religion.
Lolland-Falsters Stifts-Tidende, 1827-01-09
Et nyt Slags Spinderok for Huusflid er opfundet i Ny-York. Den er af meget simpel Construction og sælges for en, forholdsviis mod americanske Priser, ringe Betaling af 8 til 10 Dollars. En Person kan, efter et Par Timers Øvelse, paa samme spinde 6 til 8 Traade paa engang, eller tvinde, ligesaa hurtigt som paa en almindelig Spinderok.
Lolland-Falsters Stifts-Tidende, 1827-01-09
Jndenlandsk. J afvigte Kirkeaar 1826 er i Lollands-Falsters Stift copulerede 574 Par. Fødte: af Mandkjøn 1,129, Qvindekjøn 1,127, uægte 137, i alt 2393. Døde: af Mandkjøn 812, Qvindekjøn 771, i alt 1,583. Altsaa 810 flere Fødte end Døde. – Af de Fødte var 19 Par Tvillinger. Jblandt de Døde vare 711 under 10 Aar; høi Alder havde derimod opnaaet: 175 fra 70 til 80 Aar, 99 fra 80 til 90 Aar, 14 fra 90 til 100 Aar og 1 over 100 Aar. Ved Dødsfaldene ere følgende at bemærke: 5 druknet i Grave, Brønde og Stranden; 3 druknet sig selv; 1 faldet i et Kar med kogende Vand; 2 hængt sig selv; 2 fundne døde i Skoven og paa Marken; 1 slaget ihiel af en Hest; 1 stanget ihiel af en Tyr; 1 Dreng død ved at blive indviklet i et Tøir og 87 Børn døde af Strubehoste.
Lolland-Falsters Stifts-Tidende, 1827-01-09
Man vil vide, at Magistraten i Kjøbenhavn har gjort et Jndkjøb af 20,000 Tønder Rug til 6 Rbd. 3 Mk. Tønden, og at 2de Ladninger deraf forventes fra Liebau.
Lolland-Falsters Stifts-Tidende, 1827-01-09
Forrige Aar blev i Kjøbenhavn indløst et betydeligt mindre Antal Hundetegn end forhen. Politiet troer, at denne Formindskelse maa tilskrives vedkommende Eieres Forsømmelighed.
Lolland-Falsters Stifts-Tidende, 1827-01-09
J Kjøbenhavns Addresseavis anprises som Middel mod brændte Saar, skrabede raae Kartofler og Gulerødder.
Lolland-Falsters Stifts-Tidende, 1827-01-09
Jnden Gjerlev Onsild Herreders Politiret blev en Kromand Jens Jacobsen, den 28de Juni f. A., frakjendt sit Privilegium paa Værtshuushold og anseet med Straf af 2 Gange 5 Dages Fængsel paa Vand og Brød. Sagen blev indanket for Randers Amts Overpolitiret; men ogsaa her maatte Kromanden bide i det sure Æble. Endelig kom Sagen for Høiesteret den 16de Novbr. og der lød Ordene: "Jens Jacobsen bør for Tiltale i denne Sag fri at være.
Lolland-Falsters Stifts-Tidende, 1827-01-09
Følgende er det væsentlige Jndhold af den, paa fuldkommen Reciprocitet grundede, den 2den Novbr. f. A. imellem Hs. Maj. Kongen af Danmark og Hs. Maj. Kongen af Sverrig og Norge afsluttede Handels-Tractat: Med Hensyn til Havnepenge, Skibsafgivter, Fyr penge, Lotspenge og Bjergeløn, ligesom i Henseende til alle andre Afgivter, der tilfalde Kronen, Stæderne, eller nogensomhelst Privatindretning, skulde bemeldte tre Nationers Skibe gjensidig behandles paa samme Fod som indenlandske. Alle mulige Handelsvarer, hvis Ud og Jndførsel er lovlig tilladt, skulle i Sverrig og Norge kunne ude og indføres af danske, og i Danmark af svenske og norske Skibe, uden at være underkastede høiere eller andre Afgivter, end om de vare ud= eller indførte i egne Skibe. (Med chinesiske Varer, indladede i Havne beliggende paa hiin Side det gode Haabs Forbierg, er i saa Henseende anordnet en særdeles Undtagelse, som grunder sig paa det kongel. danske asiatiske Compagnies udelukkende Privilegium. Ligeledes skulle ogsaa, hvad Salt angaaer, de hidtil bestaaende Forordninger fremdeles være gjældende.) Der skal, hverken directe eller indirecte, gives noget Fortrin med Hensyn til Afsætningen af Varer, i Betragtning af Skibenes Nationalitet. De contraherende Parters Colonier, og der fra Danmarks Side indbegrebne Grønland, Jsland og Færøerne, ere særskilt undtagne fra Bestemmelserne i denne Tractat. De svenske og danske Færgebaade i Sundet fritages paa begge Sider fra alle Havnepenge og Skibsafgivter. Nærværende Tractat skal forblive i Kraft i 10 Aar, fra 1ste Januar 1827, og selv efter dette Tidsrum, med mindre en af Parterne udtrykkelig forlanger den ophævet, hvilket endda ikke kan skee for efter 12 Maaneders Varsel.
Lolland-Falsters Stifts-Tidende, 1827-01-09
Ledige Embeder. under det danske Cancellie: Jerne og Skads Sognekald i Ribe Stift, 380 Rbd.
Lolland-Falsters Stifts-Tidende, 1827-01-09
under Generaltoldkammer- og CommerceCollegiet: Toldforvalter-Embedet i Kiel. For Oppebørselerne stilles Sikkerhed, til Beløb 13,700 Rbd. S. M. - Told- og Consumtions- samt StrømtoldCasserer-Embedet i Nyborg. For Oppebørselerne stilles Sikkerhed, til Beløb 12,000 Rbd. Sølv.
Lolland-Falsters Stifts-Tidende, 1827-01-09
Kjøbenhavns Børs-Cours, den 5te Januar. Hamb. 2 M. - , a vista 224. Species 226. Specier solgtes til 13 Mk. 9 s. Bank-Disconto 5 Procent. - Norske Speciessedler pr. 100 Specier 154 a 155 Rbd. Sedl. Svenske Sedler pr. Rdlr. Rigsgjeld 49 Rbs. Tegn. - 4 Proc. kongel. Obligationer (uden Renter) 83 1/2 a 84 1/4 Rbd. Sedl. Dito Dito 74 1/2 i Banco. - Nationalbank-Obligationer (af Laanet 4de Februar 1820) 100 1/2 a 101 Rbd. r. S. Dito Dito 114 a 114 1/2 Rbd. Sedler. - 4 Procents uopsigelige Rigsbank-Obligationer, Renter pr. 6te Januar 90 1/2 a 91 Rbd. r. S. 6 Proc. norsk Laan, ved Hambro & Søn 103 1/2 a 104 i Banco. 4 Proc. Dito nye 92 1/2 a 93 Rbd. r. S. - Asiatiske Actier a - Rbd. Sedler. - 3 Proc. nye danske Obligationer 58 a 58 1/2 L. Sterl. (1 L. Sterl. beregnet til 14 Bcomk.
Lolland-Falsters Stifts-Tidende, 1827-01-09
Tanker. ved Christian Frederik Hinkeldens Grav. den 10de December 1826. Yngling! brat du faldt for Dødens hvasse Lee, ikkun her du tretten Somre talte; Herrens Vink du fulgte, da han kaldte, og vi græde naar din Grav vi see. Moder, ømme Moder! stands din Klage, dine Sukke kalde ei tilbage. Christian, din Søn, der er hos Gud. Han forklaret skuer fra det Høie, seer ugjerne Taaren i dit Øie, beder: Moder, græd ei meere nu Moder, ei med dette vaade Taareblik kan du see hvor himmelsk Christian smiller ned til Graven, hvori Støvet hviler, fra den Sallighed, hvortil han gik. Moder, Søster, Broder, stands hver Taare, de ei reise kan fra sorten Baare, ham, hvis Sjæl er alt i Himmelen. Spørg dit Hjerte, hvi det nu vil græde, da den Døde smiler i sin Glæde og J hisset favner ham igien. A. H. Anecdote.
Lolland-Falsters Stifts-Tidende, 1827-01-09
J et talrigt Selskab kom man, blandt andet, ogsaa paa Tale om de mange Tyverier, som i den senere Tid vare begaaede. Hr. R., en aldrende Mand, der havde opgivet Handelen og nu levede af sin Formue, blandede sig ogsaa i Samtalen, og forsikkrede Selskabet: at han kjendte Mennesker, som ikke Trang, men blot en usalig Tilbøielighed forledede til at stiæle, ja han kunde endog nævne Standspersoner deriblandt. Hans Kone rykkede ham her i Kjolen og gjorde Mine, at han skulde tie; men Hr. R., lod sig ikke forstyrre, og vedblev saaledes: "Jeg skulde ikke paastaae Sligt, ifald jeg ei selv havde oplevet det. Forestiller Dem, mine Herrer, Jeg kommer for et halvt Aarstid siden en Aftenstund noget sildig hjem og vil endnu gaae indat sige min Kone Godnat; thi vi sove ikke i et Værelse, da jeg skal snorke slemt. Som jeg sidder ved Sengen og taler med hende, hører jeg Noget røre sig inde i hendes Garderobe. Jeg tager da Lyset, for at gaae derind, og i det jeg aabner Døren, smutter Noget bag en af min Kones Kaaber; jeg løfter den tilside, og finder – en elegant klædt ung Herre, der seer saa spagfærdig ud som et Lam. - Hvad bestiller de her, spurgte jeg ham. - Ak, min Herre, svarede han med skjælvende Stemme: jeg beder Dem tusinde Gange om Forladelse. Jeg skammer mig ved at maatte gjøre Dem den Tilstaaelse, at jeg har listet mig herind, for at frarøve Dem et Klenodie, som De ikke omhyggelig nok vaager over. - Fy, skam Dem! sagde jeg at De vil lægge Dem efter en saa lav Haandtering! De fortjente sandelig, at jeg overleverede Dem til Politiet og lod Dem exemplarisk afstraffe. - Men han saae mig saa sønderknust ud, at jeg havde Medlidenhed med ham og lod ham løbe. De kan let forestille Dem, at min Kone var af Skræk mere død end levende. Men nu kommer først det Mærkeligste ved Begivenheden: Nogle Uger efter gaaer jeg i Operaen. Jeg troede jeg var falden ned fra Skyerne; thi hvem seer jeg vel træde ind i Prindsen af Bres Loge min Tyv Han talte meget fortroligt med Hs. Durchlauchtighed, og ved at erkyndige mig derom, erfoer jeg, at det var Baron *. Nu var jeg glad, at jeg ikke havde anholdt ham og gjort ham en saadan Tort."(Posten fra Kjøbenhavn ankom ikke til Mariboe forend i Aftes Kl. 5.)
Lolland-Falsters Stifts-Tidende, 1827-01-09
Bekjendtgjørelser. De der ikke endnu har til undertegnede Contoir betalt deres Avis=Regninger, som vare forfaldne til 1ste December f. A., vilde behage at afgjøre disse snarest muligt. Ligeledes vilde de Herrer, som har Rest for Avertissementer, især de, der har gammel og meget ofte krævet Skyld, behage at afgjøre samme. Mariboe Addressecontoir, den 5te Januar 1827.
Lolland-Falsters Stifts-Tidende, 1827-01-09
En Hest, tjenlig til Artilleriehest, ønskes tilkjøbs. De som herpaa ville reflectere, anmodes at møde med samme en Søndag Formiddag paa Gammelgaard, for med Undertegnede at afhandle det Fornødne. Gammelgaard. A. Hansen, Forvalter.